สหรัฐ พบ 5,800 ราย ติดโควิด หลังฉีดวัคซีนครบตามกำหนด ยันเป็นส่วนน้อย ต่ำกว่า 1%
สหรัฐ พบ 5,800 ราย ติดโควิด หลังฉีดวัคซีนครบตามกำหนด ยันเป็นส่วนน้อย ต่ำกว่า 1%
สหรัฐ พบ 5,800 ราย ติดโควิด หลังฉีดวัคซีนครบตามกำหนด ยันเป็นส่วนน้อย ต่ำกว่า 1%
16 เม.ย. 2564

ศูนย์ควบคุมและป้องกันโรคของสหรัฐ (CDC) รายงานการตรวจพบประชาชนที่เข้ารับวัคซีนป้องกันโรคโควิด-19 ในประเทศติดเชื้อไวรัสโควิดราว 5,800 ราย
สถานีโทรทัศน์ซีเอ็นเอ็นกล่าวรายงานโดยอ้างรายงานของศูนย์ CDC ว่า ขณะนี้มีรายงานกรณีของผู้ติดเชื้อหลังรับวัคซีนแล้วประมาณ 5,800 ราย แต่การติดเชื้อหลังรับวัคซีน (Breakthrough Infection) มีสัดส่วนเพียงเล็กน้อยในกลุ่มผู้รับวัคซีนครบตามกำหนด โดยอยู่ต่ำกว่า 1%
ในกลุ่มผู้ติดเชื้อหลังรับวัคซีนทั้งหมด 5,800 ราย บางรายมีอาการป่วยขั้นรุนแรง และเสียชีวิต 74 ราย ขณะอีก 396 รายหรือ 7% ต้องเข้ารักษาตัวในโรงพยาบาล
สำนักข่าวซินหัวรายงานว่า ศูนย์ CDC เรียกร้องให้ผู้มีสิทธิฉีดวัคซีนเข้ารับการฉีดวัคซีนโดยเร็วที่สุด พร้อมเตือนให้ผู้รับวัคซีนครบตามกำหนดปฏิบัติตามมาตรการป้องกันต่อไป เช่น สวมหน้ากากอนามัยและเว้นระยะห่างทางสังคม เพื่อป้องกันโรคโควิด-19